8. การจัดการ

คณะกรรมการบริษัทฯ มีอำนาจหน้าที่ในการดำเนินธุรกิจของบริษัทฯ
ให้มีความเจริญเติบโตอย่างต่อเนื่องและมั่นคง
จัดการและวางนโยบายให้เป็นไปตามแผนการของบริษัทฯ ด้วยความซื่อสัตย์สุจริต โปร่งใส
เสริมสร้างให้เกิดการกำกับดูแลกิจการที่ดี ให้เป็นไปตามกฎหมาย
ข้อบังคับบริษัทและมติที่ประชุมผู้ถือหุ้น รวมถึงให้ตรงตามเป้าหมายและวัตถุประสงค์ของบริษัทฯ
เว้นแต่เรื่องที่กำหนดโดยคณะกรรมการกำกับหลักทรัพย์หรือตลาดหลักทรัพย์แห่งประเทศไทยว่า
คณะกรรมการต้องเสนอต่อที่ประชุมเพื่อขอความเห็นชอบและอนุมัติของที่ประชุมผู้ถือหุ้นก่อนดำเนินการ
ตามกฎหมายและข้อบังคับของบริษัท

ณ วันที่ 31 ธันวาคม 2554 คณะกรรมการบริษัทมีจำนวน 9 ท่าน โดยมีกรรมการอิสระจำนวน 3
ท่าน จากจำนวนทั้งหมด 9 ท่าน ที่ไม่ได้เป็นตัวแทนของผู้ถือหุ้นรายใหญ่
หรือเป็นกรรมการที่เป็นผู้บริหาร โดยมีรายชื่อดังต่อไปนี้

รายชื่อและตำแหน่งคณะกรรมการ

1. นางกัลยาณี กยาวัฒนกิจ ประธานกรรมการ

2. นายสมนึก กยาวัฒนกิจ กรรมการผู้อำนวยการ

3. นายปรีชา พรประภา กรรมการ

4. นายกมล นครชัย ประธานกรรมการตรวจสอบ , กรรมการอิสระ

5. นายชัย นวพันธ์ กรรมการตรวจสอบ , กรรมการอิสระ

6. นายสมพจน์ กยาวัฒนกิจ กรรมการ

7. นายสุพจน์ จิรไกรศรี กรรมการตรวจสอบ , กรรมการอิสระ

8. นางพริ้งเพรา โตกะคุณะ กรรมการ

9. นางปรียาพร กยาวัฒนกิจ กรรมการ

กรรมการผู้มีอำนาจลงลายมือชื่อผูกพันตามเงื่อนไขในหนังสือรับรองบริษัทได้คือ
กรรมการสองท่านลงลายมือชื่อร่วมกัน และประทับตราสำคัญของบริษัท

ขอบเขตและอำนาจหน้าที่ของคณะกรรมการ

1.  ปฏิบัติหน้าที่ด้วยความรับผิดชอบ ความระมัดระวัง รวมทั้งต้องปฏิบัติให้เป็นไปตามกฎหมาย
    วัตถุประสงค์ ข้อบังคับของบริษัทฯ และมติคณะกรรมการ ตลอดจนมติที่ประชุมผู้ถือหุ้น

2.  พิจารณากำหนดนโยบาย กลยุทธ์ และเป้าหมายการดำเนินธุรกิจของบริษัท

3.  ดูแลและติดตามให้มีระบบการควบคุมภายใน และมาตรการบริหารความเสี่ยงที่มีประสิทธิผล

4.  กำกับดูแลให้ฝ่ายจัดการ ดำเนินการตามนโยบายที่กำหนดไว้อย่างมีประสิทธิภาพและประสิทธิผล

5.  กำหนดระดับอำนาจดำเนินการ
    และการกำหนดนโยบายการบริหารการเงินและการบริหารความเสี่ยงของกิจการ

6.  พิจารณาและรับทราบรายการที่มีความขัดแย้งทางผลประโยชน์ และรายการที่เกี่ยวโยงกัน
    โดยพิจารณาถึงความเหมาะสมและมีการปฏิบัติตามหลักเกณฑ์ของตลาดหลักทรัพย์

  คณะกรรมการตรวจสอบ

คณะกรรมการตรวจสอบประกอบด้วย กรรมการที่เป็นอิสระ 3 ท่าน
ไม่มีผลประโยชน์หรือส่วนได้เสียไม่ว่าทางตรงหรือทางอ้อม
ทั้งในด้านการเงินและบริหารงานของบริษัท และเป็นอิสระจากกลุ่มผู้ถือหุ้นรายใหญ่
มีคุณสมบัติและไม่มีลักษณะต้องห้ามตามกฎของตลาดหลักทรัพย์แห่งประเทศไทย
มีวาระการดำรงตำแหน่งคราวละ 3 ปี คณะกรรมการตรวจสอบของบริษัทในปี 2554 ประกอบด้วย

1. นายกมล นครชัย ประธานกรรมการตรวจสอบ

2. นายชัย นวพันธ์ กรรมการตรวจสอบ

3. นายสุพจน์ จิรไกรศรี กรรมการตรวจสอบ

นางดวงนภา ทองสี เป็นเลขานุการคณะกรรมการตรวจสอบ

ขอบเขต หน้าที่ และความรับผิดชอบและการรายงานต่อคณะกรรมการบริษัท มีดังต่อไปนี้
(ปรับปรุงล่าสุด เมื่อวันที่ 29 เมษายน 2552)

1.  สอบทานให้บริษัทมีการรายงานทางการเงินอย่างถูกต้องและเพียงพอ

2.  สอบทานให้บริษัทฯ มีระบบการควบคุมภายใน (Internal Control)
    และระบบการตรวจสอบภายใน (Internal Audit)
    ที่เหมาะสมและมีประสิทธิผลและพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้ง โยกย้าย
    เลิกจ้างหัวหน้าหน่วยงานตรวจสอบภายใน

3.  สอบทานให้บริษัท ปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัทฯ

4.  พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัทฯ
    และเสนอค่าตอบแทนของบุคคลดังกล่าว รวมทั้งเข้าร่วมประชุมกับผู้สอบบัญชี
    โดยไม่มีฝ่ายจัดการ เข้าร่วมประชุมด้วยอย่างน้อยปีละ 1 ครั้ง

5.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของตลาดหลักทรัพย์
    ทั้งนี้เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

6.  จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัทฯ
    ซึ่งรายงานดังกล่าว ต้องลงนามโดยประธานคณะกรรมการตรวจสอบ
    และต้องประกอบด้วยข้อมูลอย่างน้อยดังต่อไปนี้

    1.  ความเห็นเกี่ยวกับความถูกต้อง ครบถ้วน
        เป็นที่เชื่อถือได้ของรายงานทางการเงินของบริษัทฯ

    2.  ความเห็นเกี่ยวกับความเพียงพอของระบบควบคุมภายในของบริษัทฯ

    3.  ความเห็นเกี่ยวกับ การปฎิบัติตามกฎหมายว่าด้วย หลักทรัพย์ และตลาดหลักทรัพย์
        ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

    4.  ความเห็นเกี่ยวกับความเหมาะสมของผู้สอบบัญชี

    5.  ความเห็นเกี่ยวกับรายการที่อาจมีความขัดแย้งทางผลประโยชน์

    6.  จำนวนการประชุมของคณะกรรมการตรวจสอบ
        และการเข้าร่วมประชุมของคณะกรรมการตรวจสอบแต่ละท่าน

    7.  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฏบัตร
        (Charter)

    8.  รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
        ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัทฯ

7.  ปฎิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการ

  ตรวจสอบ

อำนาจหน้าที่ของกรรมการอิสระ

กรรมการอิสระของบริษัท ประกอบด้วยกรรมการของบริษัท 3 ท่าน
ซึ่งเป็นอิสระจากกลุ่มผู้ถือหุ้นรายใหญ่ มีคุณสมบัติไม่ต้องห้าม คือ
มิได้เป็นลูกจ้างหรือพนักงานของบริษัท และถือหุ้นไม่เกินร้อยละ 1 ของทุนชำระแล้ว
มีหน้าที่ดูแลผลประโยชน์ของผู้ถือหุ้นทุกราย
และดูแลไม่ให้เกิดความขัดแย้งทางผลประโยชน์ระหว่างผู้ถือหุ้นกับบริษัท

รายชื่อและตำแหน่งผู้บริหารของบริษัท

1.  นายภาวิช โตกะคุณะ บรรณาธิการ

2.  นางสาวรัตนา อมรแสนสุข ผู้จัดการสำนักผู้บริหาร

3.  นายเสนีย์ โชตินุชิตตระกูล ผู้จัดการฝ่ายโฆษณา

การสรรหากรรมการและผู้บริหาร 

การแต่งตั้งคณะกรรมการบริษัท จะถูกแต่งตั้งขึ้นโดยที่ประชุมใหญ่ของผู้ถือหุ้น ตาม พ.ร.บ.มหาชน
การพ้นวาระจากตำแหน่งกรรมการจะสลับหมุนเวียนทุกปี และจัดให้มีคณะกรรมการตรวจสอบ
กรรมการอิสระ ที่มีคุณสมบัติเหมาะสม เพื่อนำเสนอที่ประชุมผู้ถือหุ้นพิจารณาและอนุมัติแต่งตั้ง
ตามกฎและระเบียบข้อบังคับของตลาดหลักทรัพย์แห่งประเทศไทย
โดยใช้วิธีแต่งตั้งแต่ละรายต้องได้รับคะแนนเสียงเห็นชอบเกินกว่ากึ่งหนึ่งของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียง
ซึ่งบริษัทฯ จะได้มีการกำหนดสัดส่วนกรรมการที่เป็นตัวแทนของผู้ถือหุ้นแต่ละกลุ่ม
สืบเนื่องจากการถือหุ้นเป็นการกระจายการถือหุ้นในตลาดหลักทรัพย์มากกว่าการถือโดยกลุ่มใดกลุ่มหนึ่ง

ผู้ถือหุ้นมีสิทธิที่จะแต่งตั้งกรรมการของบริษัทฯ
ได้จากการลงมติในการประชุมผู้ถือหุ้นตามหลักเกณฑ์ดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ตนถือ

2.  ผู้ถือหุ้นแต่ละคนใช้คะแนนเสียงที่มีอยู่ทั้งหมดตาม ก
    เลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่ากับจำนวนกรรมการที่จะพึงหรือมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินกว่าจำนวนกรรมการที่จะพึงมีหรือจะพึงเลือกตั้งในครั้งนั้นให้ประธานที่ประชุมเป็นผู้ชี้ขาด

การสรรหาผู้บริหารของบริษัท
แต่งตั้งจากบุคคลที่คณะกรรมการคัดเลือกหรือประธานบริหารเสนอชื่อต่อคณะกรรมการบริษัทเป็นผู้แต่งตั้ง

ค่าตอบแทนกรรมการและผู้บริหาร

ในปี 2554 ค่าตอบแทนรวมของกรรมการ จำนวน 38,888.85 บาท
เป็นค่าตอบแทนในรูปเบี้ยประชุม

ในปี 2554 ค่าตอบแทนรวมของกรรมการบริหารและผู้บริหาร จำนวน 1,406,875.- บาท
เป็นค่าตอบแทนในรูปเงินเดือนและโบนัส

การกำกับดูแลกิจการ

นโยบายของคณะกรรมการเกี่ยวกับการกำกับดูแลกิจการ

  คณะกรรมการบริษัทตระหนักถึงความสำคัญของการกำกับดูแลกิจการที่ดีที่จะมีผลต่อการกำหนดนโยบายเกี่ยวกับการกำกับดูแลบริษัท
  ที่ครอบคลุมถึงหลักการในเรื่องสิทธิและความเท่าเทียมกันของผู้ถือหุ้นและผู้มีส่วนได้เสีย
  การกำหนดบทบาทหน้าที่ ความรับผิดชอบ และความเป็นอิสระของคณะกรรมการ
  การเปิดเผยข้อมูลและความโปร่งใส การควบคุมและบริหารความเสี่ยง และจริยธรรมธุรกิจ
  อีกทั้งดูแลให้กรรมการ ผู้บริหาร และพนักงานปฏิบัติตามนโยบาย ดังกล่าว ดังต่อไปนี้

1.  คณะกรรมการจะปฏิบัติและสื่อสารกับผู้ถือหุ้นทุกคนอย่างยุติธรรม

2.  คณะกรรมการจะคำนึงถึงสิทธิของผู้มีส่วนได้ส่วนเสียกลุ่มต่างๆ
    และสนับสนุนให้มีความเข้าใจและความร่วมมืออันดี ต่อบริษัท

3.  คณะกรรมการจะปฏิบัติหน้าที่โดยคำนึงถึงผลประโยชน์ของบริษัทและผู้ถือหุ้นเป็นสำคัญ
    และจัดให้มีโครงสร้างและกระบวนการในการกำหนดบทบาทและหน้าที่ความรับผิดชอบที่ชัดเจนของกรรมการในฐานะที่เป็นกรรมการ
    แยกจากบทบาทของความเป็นผู้ถือหุ้นและฝ่ายจัดการ

4.  คณะกรรมการจะดำเนินการตามความเหมาะสมเพื่อสร้างความมั่นใจว่าฝ่ายจัดการได้ดำเนินการเปิดเผย
    ข้อมูลและรายงานของบริษัทอย่างถูกต้อง ตรงเวลา โปร่งใส
    และสอดคล้องกับกฎระเบียบของทางการ

5.  คณะกรรมการ
    มีหน้าที่รับผิดชอบในการกำหนดให้มีโครงสร้างการพิจารณาความสามารถของฝ่ายจัดการ
    ทั้งในด้านนโยบายการจัดการและความเหมาะสมของระบบการควบคุม

6.  คณะกรรมการจะกำหนดหลักเกณฑ์จรรยาบรรณในการทำธุรกิจ สำหรับกรรมการฝ่ายจัดการ
    และพนักงานทั่วไป
    เพื่อให้ถือปฏิบัติและใช้เป็นแนวทางในการทำงานให้สอดคล้องกับกฎหมายที่เกี่ยวข้อง
    และมาตรฐานจริยธรรมทางธุรกิจและแนวปฏิบัติในธุรกิจหลักทรัพย์ที่เป็นที่ยอมรับ

คณะกรรมการบริษัทได้มีการทบทวนนโยบายการกำกับดูแลกิจการที่ดีเป็นประจำทุกปี
และติดตามกำกับให้มีการปฏิบัติตามนโยบายที่กำหนดไว้ โดยในปี 2554
ที่ผ่านมาบริษัทได้ดำเนินการตามนโยบายการกำกับดูแลกิจการที่ดี ดังกล่าวข้างต้น สรุปได้ดังนี้

  หมวดที่ 1 สิทธิของผู้ถือหุ้น

คณะกรรมการบริษัทตระหนักและให้ความสำคัญถึงสิทธิของผู้ถือหุ้น และไม่กระทำการใดๆ
อันเป็นการละเมิด หรือลิดรอนสิทธิของผู้ถือหุ้น
อีกทั้งบริษัทยังส่งเสริมให้ผู้ถือหุ้นได้ใช้สิทธิของตนอย่างเต็มที่ โดยสิทธิขั้นพื้นฐานของผู้ถือหุ้น ได้แก่
การซื้อขาย หรือโอนหุ้น การมีส่วนแบ่งกำไรของกิจการ
การได้รับข่าวสารข้อมูลของกิจการอย่างเพียงพอ
การเข้าร่วมประชุมเพื่อใช้สิทธิออกเสียงในที่ประชุมผู้ถือหุ้นเพื่อแต่งตั้งหรือถอดถอนกรรมการ
แต่งตั้งผู้สอบบัญชี และเรื่องที่มีผลกระทบต่อบริษัท เช่น การจัดสรรเงินปันผล
การกำหนดหรือแก้ใขข้อบังคับและหนังสือบริคณห์สนธิ การลดทุนหรือเพิ่มทุน
และการอนุมัติรายการพิเศษ เป็นต้น

  ทั้งนี้บริษัทได้กำหนดแนวทางปฏิบัติเกี่ยวกับสิทธิของผู้ถือหุ้นและได้ปฏิบัติตามแนวทางดังกล่าว ดังนี้

1.  ดูแลให้ผู้ถือหุ้นได้รับข้อมูลเกี่ยวกับ วัน เวลา สถานที่ และวาระการประชุม
    ตลอดจนข้อมูลที่เกี่ยวข้องกับเรื่องที่ต้องตัดสินใจในที่ประชุมผู้ถือหุ้นเป็นการล่วงหน้าอย่างเพียงพอ
    และทันเวลา อีกทั้งแจ้งให้ผู้ถือหุ้นทราบถึงกฎเกณฑ์ต่างๆ ที่ใช้ในการประชุม
    รวมถึงขั้นตอนการออกเสียงลงมติ ในปี 2554 บริษัทได้จัดประชุมผู้ถือหุ้น 1 ครั้ง เมื่อวันที่ 28
    เมษายน 2554
    โดยบริษัทได้เผยแพร่ข้อมูลดังกล่าวผ่านช่องทางของตลาดหลักทรัพย์แห่งประเทศไทย
    และจัดส่งหนังสือเชิญประชุมพร้อมวาระการประชุมให้ผู้ถือหุ้นล่วงหน้า
    เพื่อเปิดโอกาสให้ผู้ถือหุ้นได้มีเวลาศึกษาข้อมูลประกอบการประชุมล่วงหน้าอย่างเพียงพอ

2.  ไม่กระทำการใดๆ ที่เป็นการจำกัดโอกาสของผู้ถือหุ้นในการศึกษาสารสนเทศของบริษัท
    บริษัทไม่อนุญาตให้ผู้ถือหุ้นที่เป็นผู้บริหารเพิ่มวาระการประชุมที่ไม่ได้แจ้งเป็นการล่วงหน้าโดยไม่จำเป็น
    โดยเฉพาะวาระสำคัญที่ผู้ถือหุ้นต้องใช้เวลาในการศึกษาข้อมูลก่อนการตัดสินใจ

3.  อำนวยความสะดวกให้ผู้ถือหุ้นได้ใช้สิทธิในการเข้าร่วมประชุมและออกเสียงอย่างเต็มที่
    และละเว้นการกระทำใดๆ ที่เป็นการจำกัดโอกาสการเข้าประชุมผู้ถือหุ้น
    ในการประชุมสามัญผู้ถือหุ้นประจำปี 2554 นั้น
    บริษัทได้จัดให้มีการลงทะเบียนเข้าร่วมประชุมล่วงหน้าก่อนเวลาประชุม 2 ชั่วโมง
    และต่อเนื่องจนกว่าการประชุมจะแล้วเสร็จ

4.  ประธานที่ประชุมจัดสรรเวลาที่เหมาะสมและส่งเสริมให้ผู้ถือหุ้นได้มีโอกาสในการแสดงความเห็นและตั้งคำถามต่อที่ประชุมในเรื่องที่เกี่ยวข้องกับบริษัทได้

5.  กรรมการบริษัททุกท่านให้ความสำคัญในการเข้าร่วมประชุมและตอบข้อซักถามของผู้ถือหุ้น
    รวมถึงผู้สอบบัญชีของบริษัทเข้าร่วมประชุมเพื่อตอบคำถามในที่ประชุม

  หมวดที่ 2 การปฏิบัติต่อผู้ถือหุ้นอย่างเท่าเทียมกัน

คณะกรรมการบริษัททำหน้าที่กำกับดูแลให้ผู้ถือหุ้นได้รับการปฏิบัติและปกป้องสิทธิขั้นพื้นฐานอย่างเท่าเทียมกันทุกราย
ทั้งนี้เพื่อทำให้นักลงทุนมีความมั่นใจในการลงทุนกับบริษัท

บริษัทเปิดโอกาสให้ผู้ถือหุ้นที่ไม่สามารถเข้าร่วมประชุมด้วยตนเองสามารถใช้สิทธิออกเสียงโดยมอบฉันทะให้ผู้อื่นเข้าร่วมประชุมและออกเสียงลงมติแทนได้
และเพื่อเป็นทางเลือกในการมอบฉันทะของผู้ถือหุ้นอีกทางหนึ่ง ในการประชุมสามัญผู้ถือหุ้นประจำปี
2554 บริษัทจึงได้เสนอ นายกมล นครชัย กรรมการตรวจสอบ ซึ่งเป็นกรรมการอิสระ
เป็นผู้รับมอบฉันทะเพื่อออกเสียงแทนผู้ถือหุ้น
ทั้งนี้บริษัทสนับสนุนให้ผู้ถือหุ้นใช้หนังสือมอบฉันทะที่มีรูปแบบที่ผู้ถือหุ้นสามารถกำหนดทิศทางการลงคะแนนเสียงได้
ซึ่งได้ส่งไปพร้อมหนังสือเชิญประชุมผู้ถือหุ้น

บริษัทปฏิบัติต่อผู้ถือหุ้นทั้งที่เป็นผู้ถือหุ้นรายใหญ่หรือผู้ถือหุ้นรายย่อยอย่างเสมอภาคกัน
ผู้ถือหุ้นสามารถเสนอความเห็นในเรื่องใดๆ ซึ่งหมายรวมถึงการพิจารณาแต่งตั้งกรรมการ
หรือการเสนอวาระพิเศษใด ๆ ให้ที่ประชุมพิจารณา ทั้งนี้
ผู้ถือหุ้นสามารถแสดงความเห็นหรือข้อเสนอแนะมายังบริษัท ผ่านมายังคณะกรรมการบริษัทได้
อย่างไรก็ตาม ในการประชุมผู้ถือหุ้นทุกครั้ง
ผู้ที่มาเข้าร่วมประชุมส่วนใหญ่จะเป็นผู้ถือหุ้นรายย่อยที่ให้ความสนใจติดตามการดำเนินงานของบริษัท
ซึ่งได้รับโอกาสในการแสดงความเห็นอย่างเสรี
และได้เสนอความเห็นที่เป็นประโยชน์ต่อบริษัทเสมอมา

  หมวดที่ 3 บทบาทของผู้มีส่วนได้เสีย

  บริษัทตระหนักดีว่าความสำเร็จ และความมั่นคงอย่างยั่งยืนของบริษัท
  ขึ้นอยู่กับความสัมพันธ์ที่ดีที่บริษัทมี ต่อกลุ่มผู้มีส่วนได้เสียของบริษัท อันได้แก่ พนักงาน คู่ค้า เจ้าหนี้
  ลูกค้า คู่แข่ง สังคมของผู้เกี่ยวข้องโดยรวม ภาครัฐ และผู้ถือหุ้น
  ดังนั้นบริษัทจึงมุ่งมั่นที่จะสนับสนุนให้มีการประสานผลประโยชน์ในระหว่างกลุ่มผู้มีส่วนได้เสีย
  และในขณะเดียวกันก็มีการคุ้มครองและรักษาสิทธิของผู้มีส่วนได้เสียกลุ่มต่าง ๆ
  อย่างยุติธรรมตามสิทธิที่มีตามกฎหมายที่เกี่ยวข้องหรือตามข้อตกลงที่มีกับบริษัท
  ทั้งนี้บริษัทจะไม่กระทำการใด ๆ ที่เป็นการละเมิดสิทธิของผู้มีส่วนได้เสีย บริษัทได้กำหนด
  บทบาทของบริษัทที่พึงกระทำต่อผู้มีส่วนได้เสียดังนี้

+--------------+-------------------------------------------------------+
| ผู้ถือหุ้น :      | บริษัทมุ่งมั่นให้มีการดำเนินธุรกิจซึ่งมีผลการดำเนินงานที่ดี             |
|              | มีการเจริญเติบโตอย่างมั่นคง มีความสามารถในการแข่งขัน           |
|              | โดยคำนึงถึงสภาวะความเสี่ยงในปัจจุบันและอนาคต                 |
|              | เพื่อให้เกิดการเพิ่มมูลค่าให้แก่ผู้ถือหุ้นในระยะยาว                  |
|              | บริษัทมีหน้าที่ในการดำเนินงานอย่างซื่อสัตย์                       |
|              | เปิดเผยข้อมูลให้เกิดความโปร่งใส เป็นธรรม                     |
|              | บริหารงานด้วยความรอบคอบ ระมัดระวัง                        |
|              | ไม่แสวงหาผลประโยชน์ให้ตนเองและผู้เกี่ยวข้อง                   |
|              | และพ                                                  |
|              | ยายามอย่างเต็มที่ในการปกป้องทรัพย์สินและดำรงไว้ซึ่งชื่อเสียงของบริษัท |
|              |                                                       |
|              | บริษัทส่งเสริมให้ผู้ถือหุ้นได้ใช้สิทธิของตนอันเป็นสิทธิขั้นพื้นฐานของผู้ถือหุ้น  |
|              | รวมถึงการให้สิทธิผู้ถือหุ้นในการเสนอแนะข้อคิดเห็นต่างๆ             |
|              | เกี่ยวกับการดำเนินธุรกิจของบริษัทในฐานะเจ้าของบริษัท             |
+--------------+-------------------------------------------------------+
| พนักงาน :     | พนักงานเป็นทรัพยากรที่มีคุณค่าอย่างยิ่ง                          |
|              | และเป็นปัจจัยสำคัญสู่ความสำเร็จของบริษัท                       |
|              | บริษัทปฏิบัติต่อพนักงานอย่างเสมอภาค เป็นธรรม                   |
|              | บริษัทให้ผลตอบแทนที่เหมาะสมตามความรู้ ความสามารถ หน้าที่รับผิดชอบ |
|              | และตามผลการปฎิบัติงานของพนักงานแต่ละคน อีกทั้งได้จัดให้มี         |
|              | สวัสดิการต่าง ๆ ที่เหมาะสมให้แก่พนักงาน                       |
|              |                                                       |
|              | บริษัทดูแลรักษาสภาพแวดล้อมในสถานที่ทำงานให้มีความปลอดภัย สะอาด  |
|              | และมีระเบียบ รวมทั้งส่งเสริมให้พนักงานมีสุขภาพอนามัยที่แข็งแรง      |
|              |                                                       |
|              | บริษัทมุ่งพัฒนา เสริมสร้างทักษะ ความรู้ เพื่อเพิ่มศักยภาพของพนักงาน   |
|              | รวมถึงความก้า                                           |
|              | วหน้าและความมั่นคงในอาชีพของพนักงานเองอย่างต่อเนื่องและสม่ำเสมอ |
+--------------+-------------------------------------------------------+
| คู่ค้า และ      | บริษัทปฎิบัติตามเงื่อนไข และข้อตกลงที่กำหนดไว้ในสัญญา             |
| เจ้าหนี้ :      | รวมทั้งไม่เรียกรับหรือจ่ายผลประโยชน์ใดๆ                       |
|              | ที่ไม่สุจริตกับคู่ค้าหรือเจ้าหนี้ของบริษัท ในปี 2554                  |
|              | บริษัทไม่มีการป                                           |
|              | ฏิบัติที่ไม่เป็นไปตามเงื่อนไขและข้อตกลงที่กำหนดไว้กับคู่ค้าหรือเจ้าหนี้ใดๆ |
+--------------+-------------------------------------------------------+
| ลูกค้า :       | บริษัทเอาใจใส่และรับผิดชอบต่อลูกค้า                           |
|              | ไม่เรียก                                                |
|              | ร้องผลประโยชน์จากลูกค้าเพื่อเป็นการตอบแทนการทำงานในหน้าที่ของตน |
|              | ปฏิบัติตามสัญญา ข้อตกลง หรือเงื่อนไขต่าง ๆ                     |
|              | ที่มีต่อลูกค้าโดยไม่เลือกปฏิบัติ ในการติดตามเร่งรัดหนี้สิน             |
|              | ปฏิบัติต่อลูกค้าทุกรายอย่างเป็นธรรมเยี่ยงผู้มีจรรยาบรรณในวิชาชีพ      |
+--------------+-------------------------------------------------------+
| คู่แข่ง :       | ปฏิบัติตามกรอบกติกาการแข่งขันที่อุตสาหกรรม                     |
|              | หรือผู้กำกับดูแลจากทางการกำหนดไว้                           |
|              | ไม่แสวงหาข้อมูลที่เป็นความลับของคู่แข่งทางการค้าด้วยวิธีการที่ไม่สุจริต  |
|              | ไม่พยายามทำลายชื่อเสียงของคู่แข่งด้วยการกล่าวหาในทางร้าย ในปี    |
|              | 2554 ที่ผ่านมานี้ บริษัทไม่มีข้อพิพาทใดๆ                         |
|              | ในเรื่องที่เกี่ยวข้องกับคู่แข่งทางการค้า                          |
+--------------+-------------------------------------------------------+
| ห            | บริษัทกำกับดูแลให้การดำเนินงานของบริษัทเป็นไปโดยถูกต้องตามกฎหมาย |
| น่วยงานราชการ | และระเบียบ ข้อบังคับต่างๆ ที่เกี่ยวข้องอย่างเคร่งครัด              |
| :            | เพื่อให้มั่นใจว่าบริษัทไม่มีการกระทำใดๆ ที่เป็นการฝ่าฝืนกฎหมาย       |
|              | หรือกฎระเบียบของหน่วยงานที่ควบคุมดูแล                        |
+--------------+-------------------------------------------------------+
| สังค          | แม้ว่าบริษัทจะไม่ได้มีการกำหนดนโยบายเกี่ยวกับการดูแลสิ่งแวดล้อม     |
| มและสิ่งแวดล้อม | และสังคมแบบเป็นลายลักษณ์อักษรก็ตาม                          |
| :            | แต่บริษัทก็ตระหนักและให้ความสำคัญในเรื่องนี้                     |
|              | โดยบริษัทดำเนินธุรกิจอยู่บ                                   |
|              | นพื้นฐานความรับผิดชอบต่อสังคมอย่างมีจรรยาบรรณเยี่ยงผู้ประกอบวิชาชีพ |
|              | และให้การสนับสนุนกิจกรรมต่างๆ                              |
|              | ที่เกื้อกูลและสร้างสรรค์ต่อสังคมตามความเหมาะสม                 |
|              | โดยใช้ทรัพยากรที่มีคุณภาพของบริษัท ซึ่งในปี 2554 เกิดอุทกภัยครั้งใหญ่  |
|              | บริษัท ฯ ได้ร่วมบริจาคเงิน สิ่งของ ให้แก่องค์กรการกุศล และ        |
|              | ผู้ประสบภัย และสนับสนุนกิจกรรม                              |
|              | และส่งเสริมการสร้างจิตสำนึกในการประหยัดพลังงานและทรัพยากร เช่น |
|              | การปิดไฟที่ไม่จำเป็น การใช้อุปกรณ์สำนักงานที่เป็นมิตรต่อสิ่งแวดล้อม    |
|              | ลดปริมาณการใช้กระดาษ ลดปริมาณขยะ                         |
+--------------+-------------------------------------------------------+

  หมวดที่ 4 การเปิดเผยข้อมูลและความโปร่งใส

ในปี 2554 ที่ผ่านมา บริษัทดูแลให้มีการเปิดเผยข้อมูลสำคัญที่เกี่ยวข้องกับบริษัท
ทั้งข้อมูลทางการเงินและข้อมูลที่มิใช่ข้อมูลทางการเงิน อย่างถูกต้อง ครบถ้วน ทันเวลา โปร่งใส
ตามระเบียบที่เกี่ยวข้องกับการเปิดเผยข้อมูลของสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทยกำหนดไว้ โดยผ่านช่องทางที่ผู้ใช้
และนักลงทุนทุกคนสามารถเข้าถึงข้อมูลได้ง่ายและทั่วถึง
โดยผ่านช่องทางของตลาดหลักทรัพย์แห่งประเทศไทย รายงานประจำปี
แบบแสดงรายการข้อมูลประจำปี (แบบ 56-1) นอกจากช่องทางที่กล่าวมาแล้วนั้น
บริษัทยังได้เปิดช่องทางให้นักลงทุนหรือผู้สนใจสามารถขอข้อมูลหรือสอบถามข้อมูลเพิ่มเติมได้ที่อีเมล์
tonghua_dailynews@tonghuagroup.com
เพื่ออำนวยความสะดวกให้กับผู้ลงทุนหรือผู้สนใจอีกด้วย

-   การทำหน้าที่ของคณะกรรมการและคณะกรรมการชุดย่อย

  บริษัทฯ ได้เปิดเผยบทบาท และหน้าที่ของคณะกรรมการ
  และเปิดเผยการจ่ายค่าตอบแทนกรรมการ ที่เป็นไปตามมติที่ประชุมสามัญผู้ถือหุ้น
  และผู้บริหารระดับสูงไว้ในรายงานประจำปี และแบบ 56-1 ด้วย

-   คุณภาพของรายงานทางการเงิน

  คณะกรรมการบริษัทมีความเห็นว่า งบการเงินเฉพาะบริษัท ณ วันที่ 31 ธันวาคม 2554
  มีความถูกต้อง ใช้นโยบายบัญชีที่เหมาะสม และถือปฎิบัติโดยสม่ำเสมอ
  ตลอดจนได้มีการพิจารณาถึงความสมเหตุสมผลอย่างรอบคอบในการจัดทำงบการเงินของบริษัท
  เป็นไปตามมาตรฐานการบัญชีที่รองรับทั่วไป

-   ผู้ลงทุนสัมพันธ์

  ในการเผยแพร่ข้อมูลข่าวสารของบริษัทนั้น
  บริษัทจะยึดหลักในเรื่องการให้ความเป็นธรรมแก่ทุกฝ่าย และความชัดเจน ถูกต้อง โปร่งใส
  น่าเชื่อถือ ตรงไปตรงมา และสามารถแจกแจงข้อมูลต่างๆ ให้แก่ผู้มีส่วนได้เสียได้ถูกต้อง ชัดเจน
  เข้าใจง่าย
  และทันเวลาเพื่อให้ในการเผยแพร่ข้อมูลข่าวสารของบริษัทเป็นไปตามหลักการกำกับดูแลกิจการที่ดี

  หมวดที่ 5 ความรับผิดชอบของคณะกรรมการ

-   โครงสร้างคณะกรรมการ

  ณ วันที่ 31 ธันวาคม 2554 บริษัทมีคณะกรรมการบริษัทจำนวน 9 ท่าน
  โดยมีคณะกรรมการตรวจสอบ 3 ท่าน ซึ่งเป็นอิสระ
  และไม่เป็นผู้บริหารหรือกรรมการที่ไม่เป็นตัวแทนผู้ถือหุ้นใหญ่
  ซึ่งมีสัดส่วนและจำนวนที่เหมาะสมกับขนาดของกิจการของบริษัท
  ทั้งนี้บริษัทได้กำหนดอำนาจหน้าที่ของกรรมการบริษัทไว้อย่างชัดเจน

  อย่างไรก็ตาม
  กรรมการอิสระของบริษัทมีจำนวนไม่น้อยกว่าจำนวนตามแนวปฏิบัติที่ดีที่กำหนดโดยตลาดหลักทรัพย์แห่งประเทศไทย
  กรรมการอิสระของบริษัททุกคนล้วนมีคุณสมบัติครบถ้วนตามนิยามที่สำนักงานคณะกรรมการกำกับหลักทรัพย์และตลาดหลักทรัพย์
  และบริษัทกำหนดขึ้น ซึ่งกรรมการอิสระของบริษัทเป็นกรรมการที่มีความเป็นอิสระ
  ปราศจากความสัมพันธ์อื่นใดอันอาจมีอิทธิพลต่อการใช้ดุลยพินิจอย่างเป็นอิสระ
  และเพียงพอที่จะสามารถสร้างกลไกเพื่อถ่วงดุลอำนาจภายในคณะกรรมการของบริษัทไม่ให้บุคคลใดหรือกลุ่มบุคคลใดมีอำนาจเหนือการตัดสินใจของคณะกรรมการบริษัท
  และทำให้กรรมการทุกคนสามารถแสดงความเห็นได้อย่างอิสระ ทั้งนี้ คณะกรรมการได้แต่งตั้ง
  นายชัย นวพันธ์ กรรมการอิสระ ซึ่งเป็นผู้ที่มีความรู้ ความเชี่ยวชาญ
  และประสบการณ์ด้านบัญชีและการเงิน รวมทั้งการสอบทานงบการเงินเป็นอย่างดี
  ให้เป็นกรรมการตรวจสอบ

  นางดวงนภา ทองสี เป็นเลขานุการบริษัทที่เป็นพนักงานประจำของบริษัท
  ทำหน้าที่ให้คำแนะนำด้านกฎเกณฑ์ต่างๆ ที่คณะกรรมการต้องทราบ
  ดูแลกิจกรรมต่างๆของคณะกรรมการ ประสานงานให้มีการปฏิบัติตามมติคณะกรรมการ
  จัดการประชุม จัดทำรายงานการประชุมของคณะกรรมการ และผู้ถือหุ้น
  จัดเก็บเอกสารและหลักฐานต่างๆ ตามที่กฎหมายกำหนด ดูแลให้มีการเปิดเผยข้อมูล
  และรายงานสารสนเทศตามระเบียบและข้อกำหนดของหน่วยงานกำกับดูแลกิจการ
  รวมถึงการติดต่อสื่อสารกับผู้ถือหุ้นทั่วไปให้ได้รับทราบสิทธิต่างๆ ของผู้ถือหุ้น
  และข่าวสารของบริษัทด้วย

-   ความเหมาะสมของคณะกรรมการ

  คณะกรรมการบริษัทประกอบด้วย บุคคลที่มีความหลากหลายในด้านทักษะ ความรู้ ความเชี่ยวชาญ
  ประสบการณ์ มีวิสัยทัศน์
  และความสามารถที่จะช่วยสนับสนุนธุรกิจของบริษัทให้ดำเนินไปอย่างมีประสิทธิภาพ
  รวมทั้งสามารถอุทิศเวลา
  และความพยายามในการปฏิบัติหน้าที่เพื่อเสริมสร้างให้บริษัทมีระบบบริหารจัดการ ที่ดี โปร่งใส
  ตรวจสอบได้ เพื่อสร้างความเชื่อมั่น และความมั่นใจต่อผู้ถือหุ้น ผู้ลงทุน ผู้มีส่วนได้เสีย
  และผู้ที่เกี่ยวข้องทุกฝ่าย ทั้งนี้บริษัทมิได้กำหนดจำนวนกิจการอื่นที่กรรมการจะไปดำรงตำแหน่ง
  แต่ให้กรรมการใช้ดุลยพินิจในการพิจารณาถึงจำนวนบริษัทที่เหมาะสมในการที่จะรับตำแหน่งเป็นกรรมการในขณะใดขณะหนึ่ง
  และแน่ใจว่ามีเวลาอย่างเพียงพอในการเข้าร่วมประชุมคณะกรรมการเพื่อติดตามการดำเนินงานของบริษัท
  และสามารถ ปฎิบัติงานในฐานะกรรมการบริษัทได้อย่างเต็มที่และมีประสิทธิภาพ ทั้งนี้
  คุณสมบัติของกรรมการรวมทั้งการดำรงตำแหน่งของกรรมการแต่ละคนจะเปิดเผยให้ผู้ถือหุ้นทราบใน
  หัวข้อ “รายละเอียดเกี่ยวกับผู้บริหาร”

-   ความโปร่งใสในการสรรหากรรมการบริษัท

  บริษัทได้กำหนดวิธีการสรรหากรรมการที่เป็นทางการและโปร่งใส
  โดยคณะกรรมการบริษัทจะเป็นผู้พิจารณาคัดเลือกบุคคลที่มีความรู้ ความสามารถ
  มีคุณสมบัติเหมาะสมที่จะดำรงตำแหน่งกรรมการเสนอต่อ ที่ประชุมผู้ถือหุ้นเพื่อพิจารณาอนุมัติ
  บริษัทมิได้จัดตั้งคณะกรรมการสรรหาเป็นการเฉพาะเพื่อการนี้ ในระหว่างปี 2554 นายสงวน
  เอื้อสุดกิจ ประธานกรรมการตรวจสอบ และกรรมการอิสระ ได้ยื่นจดหมายลาออกจากกรรมการ
  เนื่องด้วยปัญหาทางด้านสุขภาพ คณะกรรมการบริษัท ฯ ได้พิจารณาคัดเลือก นายสุพจน์ จิรไกรศรี
  ซึ่งมีคุณสมบัติเหมาะสม เป็นกรรมการตรวจสอบ และกรรมการอิสระ แทนนายสงวน เอื้อสุดกิจ

-   วาระการดำรงตำแหน่งของกรรมการ

  บริษัทได้กำหนดวาระการดำรงตำแหน่งของกรรมการไว้อย่างชัดเจนว่า
  ในการประชุมสามัญประจำปีทุกครั้งให้กรรมการออกจากตำแหน่งหนึ่งในสามเป็นอัตรา
  ถ้าจำนวนกรรมการที่จะแบ่งออกให้ตรงเป็นสามส่วนไม่ได้
  ก็ให้ออกโดยจำนวนใกล้ที่สุดกับส่วนหนึ่งในสาม กรรมการที่จะต้องออกจากตำแหน่งในปีแรก
  และปีที่สอง ภายหลังจดทะเบียนบริษัทนั้น ให้จับสลากกันว่าผู้ใดจะออก
  ส่วนปีหลังต่อไปให้กรรมการคนที่อยู่ในตำแหน่งนานที่สุดนั้น เป็นผู้ออกจากตำแหน่ง

  กรรมการซึ่งพ้นจากตำแหน่งตามวาระนี้ อาจได้รับเลือกตั้งกลับเข้ามาเป็นกรรมการใหม่ได้

-   ประสิทธิภาพการทำหน้าที่ของกรรมการบริษัท

  คณะกรรมการมีความใส่ใจในผลการดำเนินงานของบริษัท
  โดยทำหน้าที่เป็นผู้ให้ความเห็นชอบและมีส่วนร่วมในการกำหนดวิสัยทัศน์ กลยุทธ์ เป้าหมาย
  แผนธุรกิจและงบประมาณของบริษัท ที่นำเสนอโดยฝ่ายบริหารของบริษัท
  ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจที่กำหนดไว้อย่างมีประสิทธิภาพและประสิทธิผล

  คณะกรรมการได้มอบหมายให้ฝ่ายจัดการ
  เป็นผู้รับผิดชอบในการกำหนดและรักษาไว้ให้มีซึ่งระบบควบคุมภายในอย่างเพียงพอ
  ทั้งทางด้านการเงิน การปฏิบัติงาน และการปฏิบัติตามกฎระเบียบของทางการ
  อีกทั้งจัดให้มีกลไกการตรวจสอบและถ่วงดุลที่มีประสิทธิภาพเพียงพอในการปกป้องรักษา
  และดูแลเงินลงทุนของผู้ถือหุ้นและสินทรัพย์ของบริษัทอยู่เสมอ
  บริษัทมีหน่วยงานอิสระที่ตรวจสอบการปฏิบัติงานครอบคลุมทุกธุรกรรม
  รายงานผลการตรวจสอบตรงต่อคณะกรรมการตรวจสอบ คู่ไปกับการรายงานต่อกรรมการบริหาร
  ที่รับผิดชอบโดยตรงในเรื่องดังกล่าว

  บริษัทมีฝ่ายตรวจสอบภายใน
  ทำหน้าที่ตรวจสอบการควบคุมภายในที่มีอยู่และการปฏิบัติงานในการควบคุมภายในแต่ละเรื่องว่าได้มีการควบคุมที่ดี
  มีประสิทธิภาพ และเป็นไปตามระเบียบคำสั่งของบริษัท
  ทั้งนี้เพื่อให้หน่วยงานดังกล่าวมีความเป็นอิสระสามารถทำหน้าที่ตรวจสอบและถ่วงดุลได้อย่างเต็มที่
  หน่วยงาน ดังกล่าวนี้จึงขึ้นตรงและรายงานผลการกำกับดูแลต่อคณะกรรมการตรวจสอบ ทั้งนี้
  กรรมการบริษัทได้พิจารณาทบทวนความเหมาะสมและความเพียงพอของระบบการควบคุมภายในปีละ
  1 ครั้ง

-   การประชุมคณะกรรมการบริษัท

  คณะกรรมการบริษัทมีการกำหนดวันประชุมไว้ล่วงหน้า
  และอาจจะมีการประชุมพิเศษเพิ่มตามความจำเป็น
  ก่อนการประชุมคณะกรรมการจะได้รับหนังสือเชิญประชุมพร้อมวาระการประชุมล่วงหน้าอย่างน้อย
  7 วัน

-   การประเมินตนเองคณะกรรมการ

  คณะกรรมการบริษัทได้กำหนดให้มีการประเมินผลการปฏิบัติงานของคณะกรรมการขึ้นเป็นประจำทุกปี
  เพื่อพิจารณาทบทวน ตรวจสอบการทำงาน ประเมินการทำงานของตนและฝ่ายบริหารของบริษัท
  โดยในการประชุมคณะกรรมการบริษัท ครั้งที่ 1/2555 เมื่อวันที่ 15 มีนาคม 2555
  ได้มีการประเมินผลการปฏิบัติงานในปี 2554 ของคณะกรรมการทั้งคณะ ภายใต้ 6 หัวข้อหลัก
  ได้แก่

  1) โครงสร้างและคุณสมบัติของคณะกรรมการ

  2) บทบาท หน้าที่ และความรับผิดชอบของคณะกรรมการ

  3) การประชุมคณะกรรมการ

  4) การทำหน้าที่ของกรรมการ

  5) ความสัมพันธ์กับฝ่ายจัดการ

  6) การพัฒนาตนเองของกรรมการและการพัฒนา

  ผู้บริหาร สรุปผลการประเมินผลคณะกรรมการทั้งคณะเห็นว่า การดำเนินการส่วนใหญ่อยู่ในเกณฑ์ดี
  หากมีกรรมการได้รับแต่งตั้งเข้าใหม่
  คณะกรรมการบริษัททั้งคณะจะร่วมชี้แจงให้กรรมการใหม่ทราบถึงนโยบายของบริษัท
  และการประกอบธุรกิจโดยรวมของบริษัท

-   การพัฒนากรรมการและผู้บริหาร

  บริษัทได้ส่งเสริมและอำนวยความสะดวกให้มีการฝึกอบรมและการให้ความรู้แก่ กรรมการผู้บริหาร
  เลขานุการบริษัท และผู้ที่เกี่ยวข้องในระบบการกำกับดูแลกิจการของบริษัท
  เพื่อให้มีการปรับปรุงการปฏิบัติงานอย่างต่อเนื่อง สม่ำเสมอ
  เพื่อเตรียมความพร้อมให้ทันต่อการเปลี่ยนแปลงของสภาพแวดล้อมทางธุรกิจ
  ซึ่งการฝึกอบรมและให้ความรู้นั้นกระทำทั้งเป็นภายในบริษัทและใช้บริการของสถาบันภายนอก

การดูแลเรื่องการใช้ข้อมูลภายใน

บริษัทมีนโยบายในการควบคุมดูแล
เพื่อป้องกันผู้บริหารนำข้อมูลภายในของบริษัทไปใช้เพื่อประโยชน์ส่วนตน
หรือเพื่อประโยชน์แก่ผู้อื่นไม่ว่าโดยทางตรงหรือทางอ้อม
บริษัทได้กำหนดระเบียบปฏิบัติสำหรับรายการที่อาจมีความขัดแย้งทางผลประโยชน์
หรือรายการที่เกี่ยวโยง เป็นไปตามหลักเกณฑ์ของตลาดหลักทรัพย์แห่งประเทศไทย
โดยการกำหนดราคาและเงื่อนไขถือปฏิบัติเช่นเดียวกับรายการที่ทำกับบุคคลภายนอก
รวมถึงการซื้อขายหลักทรัพย์โดยเฉพาะในช่วง 1
เดือนก่อนที่งบการเงินเผยแพร่ต่อสาธารณชนอย่างเด็ดขาด

นอกจากนี้
บริษัทยังได้แจ้งให้กรรมการและผู้บริหารเข้าใจถึงภาระหน้าที่ในการรายงานการถือครองหลักทรัพย์ของบริษัท
ตลอดจนการเปลี่ยนแปลงการถือครองหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
ตามมาตรา 59 และบทลงโทษตามมาตรา 275 แห่งพระราชบัญญัติหลักทรัพย์และตลาดหลักทรัพย์
พ.ศ.2535 ซึ่งที่ผ่านมาผู้บริหารระดับสูงของบริษัททุกท่านได้ปฏิบัติตามกฎเกณฑ์ของ ก.ล.ต.
และตลาดหลักทรัพย์มาโดยตลอด

บุคลากร

ปัจจัยที่เป็นแรงขับดันสำคัญที่จะผลักดันและสนับสนุนให้การดำเนินธุรกิจมีประสิทธิภาพและประสิทธิผลคือคุณภาพของของบุคลากร
เป็นวัตถุประสงค์หลักที่บริษัทให้ความสำคัญ
โดยมุ่งเน้นการพัฒนาบุคคลากรทั้งความรู้ความสามารถอย่างต่อเนื่องสม่ำเสมอ นำเทคโนโลยีใหม่ ๆ
เข้ามาช่วยในการทำงาน จัดฝึกอบรมสำหรับเทคโนโลยีใหม่ ๆ ที่จะนำมาใช้ให้เกิดความชำนาญ
ความเชี่ยวชาญ ทักษะ และความคล่องแคล่วในสายอาชีพให้เหมาะสมกับทุกฝ่ายที่เกี่ยวข้อง
มีการศึกษาและพัฒนาอย่างต่อเนื่องเพื่อให้เกิดประโยชน์และความสะดวกในการทำงานให้มากที่สุด
สนับสนุนให้มีการจัดสวัสดิการที่ดีที่เหมาะสม
เพื่อให้บุคลากรทุกตำแหน่งหน้าที่มีศักยภาพในการปฏิบัติงานให้บรรลุเป้าหมายที่บริษัทฯกำหนดไว้ ณ
วันที่ 31 ธันวาคม 2554 บริษัทมีบุคลากรจำนวน 80 คน ค่าตอบแทนในปีที่ผ่านมาจำนวน
11,817,431.00 บาท เป็นค่าตอบแทนเงินเดือน โบนัสและสวัสดิการอื่น ๆ

ในระยะ 3 ปีที่ผ่านมา บริษัทไม่เคยมีการเปลี่ยนแปลงจำนวนพนักงานอย่างมีนัยสำคัญ
รวมทั้งไม่เคยมีข้อพิพาทด้านแรงงานใด ๆ